Duminica la muzeu. Muzeul Antipa a fost luat cu asalt de părinţi şi copii.
Ziua de duminică a fost petrecută la muzeu pentru multe familii. Părinții îți spun că cei mici sunt fascinați de muzeu.
A fost coadă azi la Muzeul Antipa din Capitală. Vremea nu a fost prietenoasă, așa că muzeul a devenit spațiul de divertisment.Unii au fost acolo pentru prima dată, în timp ce alții s-au reîntors la insistențele copiilor."Este fascinată de muzeu, mai ales că în ultima perioada am stat foarte mult în casă. A văzut mai mult la televizor, a văzut animăluțele și acum le vede și aproape în ecosistemul lor natural", a spus un părinte.Copiii se declară încântați. Au intrat în rolul unor mici exploratori și nu au plecat până nu au vizitat tot muzeul.Totuși, restricțiile nu le-au permis organizatorilor să lase mai mult de 300 de persoane în interior.